CELEX: 32019D1934
Language: bg
Date: 2019-03-18 00:00:00
Title: Решение (ЕС) 2019/1934 на Съвета от 18 март 2019 година за подписване, от името на Европейския съюз и неговите държави членки, на Протокола към Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, за да се вземе предвид присъединяването на Република България, Република Хърватия и Румъния към Европейския съюз

22.11.2019   
               
               
                  BG
               
               
                  Официален вестник на Европейския съюз
               
               
                  L 301/1
               
            
         РЕШЕНИЕ (ЕС) 2019/1934 НА СЪВЕТА
         от 18 март 2019 година
         за подписване, от името на Европейския съюз и неговите държави членки, на Протокола към Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, за да се вземе предвид присъединяването на Република България, Република Хърватия и Румъния към Европейския съюз
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 172 във връзка с член 218, параграф 5 от него,
         като взе предвид актовете за присъединяване на Република България и Румъния (1) и на Република Хърватия (2), и по-специално член 6, параграф 2 от тях,
         като взе предвид предложението от Европейската комисия,
         като има предвид, че:
         
                     (1)
                  
                  
                     Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна (3) („Споразумението“), беше подписано на 9 септември 2006 г. (4) и влезе в сила на 1 юли 2016 г. (5)
                     
                  
               
                     (2)
                  
                  
                     България и Румъния станаха държави — членки на Съюза, на 1 януари 2007 г., а Хърватия — на 1 юли 2013 г.
                  
               
                     (3)
                  
                  
                     В съответствие с член 6, параграф 2 от актовете за присъединяване съответно на България и Румъния и на Хърватия присъединяването към Споразумението трябва да се одобри чрез протокол към него („Протокола“). Съгласно член 6, параграф 2 от тези актове за присъединяване в такъв случай се прилага опростена процедура, при която Протоколът трябва да се сключи от Съвета, който действа с единодушие от името на държавите членки, и от заинтересованата трета държава.
                  
               
                     (4)
                  
                  
                     На 23 октомври 2006 г. и 14 септември 2012 г. Съветът оправомощи Комисията да започне преговори със заинтересованата трета държава, за да се сключат протоколите към международните споразумения, сключени от Съюза и неговите държави членки.
                  
               
                     (5)
                  
                  
                     Преговорите с Република Корея приключиха успешно с размяна на вербални ноти.
                  
               
                     (6)
                  
                  
                     Поради това Протоколът следва да се подпише от името на Европейския съюз и неговите държави членки, при условие че бъде сключен на по-късна дата,
                  
               ПРИЕ НАСТОЯЩОТО РЕШЕНИЕ:
         
            Член 1
            Подписването на Протокола към Споразумението за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна, за да се вземе предвид присъединяването на Република България, Република Хърватия и Румъния към Европейския съюз, се разрешава, при условие че бъде сключен посоченият Протокол (6).
         
         
            Член 2
            Председателят на Съвета е оправомощен да посочи лицето (лицата), упълномощено(и) да подпише(ат) Протокола от името на Съюза и неговите държави членки.
         
         
            Член 3
            Настоящото решение влиза в сила в деня на приемануто му.
         
         
            Съставено в Брюксел на 18 март 2019 година.
            
               
                  За Съвета
               
               
                  Председател
               
               P. DAEA
            
         
         
            (1)  Акт относно условията за присъединяване на Република България и Румъния и промените в учредителните договори на Европейския съюз (OВ L 157, 21.6.2005 г., стp. 203).
         
            (2)  Акт относно условията за присъединяване на Република Хърватия и промените в Договора за Европейския съюз, Договора за функционирането на Европейския съюз и Договора за създаване на Европейската общност за атомна енергия (ОВ L 112, 24.4.2012 г., стр. 21).
         
            (3)  OВ L 288, 19.10.2006 г., стр. 31.
         
            (4)  Решение на Съвета от 1 септември 2006 г. относно подписването от Общността на Споразумението за сътрудничество относно Гражданска глобална навигационна сателитна система (ГНСС) между Европейската общност и нейните държави-членки, от една страна, и Република Корея, от друга страна (OВ L 288, 19.10.2006 г., стр. 30).
         
            (5)  Решение (ЕС) 2016/944 на Съвета от 6 юни 2016 година относно сключването на Споразумение за сътрудничество относно Гражданска глобална навигационна спътникова система (ГНСС) между Европейската общност и нейните държави членки, от една страна, и Република Корея, от друга страна (OВ L 157, 15.6.2016 г., стр. 19).
         
            (6)  Текстът на Протокола ще бъде публикуван заедно с решението за сключването му.